《次韵沃梅泉见寄咏稼隐相过之乐并督作诗 其一》
宋代·方一夔

星聚何曾奏少微，浮萍桂海偶相随。掺袪东阁吟梅处，眵目寒窗点易时。

自叹两翁馀口业，悬知千载有心期。啼猿唳鹤初无事，怕有行人怪说诗。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。